title: Απόφαση 2008/877/ΚΕΠΠΑ του Συμβουλίου, της 24ης Οκτωβρίου 2008 , για τη σύναψη της συμφωνίας μεταξύ της Ευρωπαϊκής Ένωσης και της Γεωργίας σχετικά με το καθεστώς της αποστολής Επιτήρησης της Ευρωπαϊκής Ένωσης στη Γεωργία

text:
               21.11.2008

               EL

               Επίσημη Εφημερίδα της Ευρωπαϊκής Ένωσης

               L 310/30

         ΑΠΌΦΑΣΗ 2008/877/ΚΕΠΠΑ ΤΟΥ ΣΥΜΒΟΥΛΊΟΥ
   της 24ης Οκτωβρίου 2008
   για τη σύναψη της συμφωνίας μεταξύ της Ευρωπαϊκής Ένωσης και της Γεωργίας σχετικά με το καθεστώς της αποστολής Επιτήρησης της Ευρωπαϊκής Ένωσης στη Γεωργία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 24,
   τη σύσταση της προεδρίας,
   Εκτιμώντας τα ακόλουθα:

               (1)

               Στις 15 Σεπτεμβρίου, το Συμβούλιο ενέκρινε την κοινή δράση 2008/736/ΚΕΠΠΑ σχετικά με την Αποστολή Επιτήρησης της Ευρωπαϊκής Ένωσης στη Γεωργία, EUMM Georgia (1).

               (2)

               Διενεργήθηκαν διαπραγματεύσεις για συμφωνία μεταξύ της Ευρωπαϊκής Ένωσης και της Γεωργίας σχετικά με το καθεστώς της EUMM Georgia.

               (3)

               Η συμφωνία θα πρέπει να εγκριθεί εξ ονόματος της Ευρωπαϊκής Ένωσης,

         ΑΠΟΦΑΣΙΖΕΙ:
   Άρθρο 1
   Η συμφωνία μεταξύ της Ευρωπαϊκής Ένωσης και της Γεωργίας σχετικά με το καθεστώς της αποστολής της Ευρωπαϊκής Ένωσης στη Γεωργία εγκρίνεται εξ ονόματος της Ευρωπαϊκής Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση (2).
   Άρθρο 3
   Η παρούσα απόφαση παράγει αποτελέσματα από την ημέρα της έκδοσής της.
   Άρθρο 4
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 24 Οκτωβρίου 2008.

            Για το Συμβούλιο

            Η Πρόεδρος

         M. ALLIOT-MARIE

      (1)  EE L 248 της 17.9.2008, σ. 26.

      (2)  Η ημερομηνία έναρξης ισχύος της συμφωνίας δημοσιεύεται στην Επίσημη Εφημερίδα της Ευρωπαϊκής Ένωσης με τη μέριμνα της Γενικής Γραμματείας του Συμβουλίου.
    ---documentbreak---

               21.11.2008

               EL

               Επίσημη Εφημερίδα της Ευρωπαϊκής Ένωσης

               L 310/31

         ΜΕΤΑΦΡΑΣΗ
   ΣΥΜΦΩΝΊΑ
   μεταξύ της Ευρωπαϊκής Ένωσης και της Γεωργίας σχετικά με το καθεστώς της αποστολής Επιτήρησης της Ευρωπαϊκής Ένωσης στη Γεωργία
   Η ΕΥΡΩΠΑΪΚΗ ΕΝΩΣΗ (εφεξής αναφερόμενη ως «η ΕΕ»),
   αφενός, και
   Η ΓΕΩΡΓΙΑ, εφεξής αναφερόμενη ως «η χώρα υποδοχής»,
   αφετέρου,
   από κοινού εφεξής καλούμενες ως «τα μέρη»,
   ΕΧΟΝΤΑΣ ΥΠΟΨΗ:
   την προσκλητήρια επιστολή του Προέδρου Mikheil Saakashvili της 11ης Σεπτεμβρίου 2008,
   την κοινή δράση 2008/736/ΚΕΠΠΑ του Συμβουλίου, της 15ης Σεπτεμβρίου 2008, σχετικά με την αποστολή επιτήρησης της Ευρωπαϊκής Ένωσης στη Γεωργία,
   ότι η παρούσα συμφωνία δεν επηρεάζει τα δικαιώματα και τις υποχρεώσεις των μερών δυνάμει διεθνών συμφωνιών και άλλων πράξεων για τη σύσταση διεθνών δικαστηρίων, συμπεριλαμβανομένου του καταστατικού του Διεθνούς Ποινικού Δικαστηρίου,
   ΣΥΜΦΩΝΗΣΑΝ ΤΑ ΕΞΗΣ:
   Άρθρο 1
   Πεδίο εφαρμογής και ορισμοί
   1.   Η παρούσα συμφωνία εφαρμόζεται στην αποστολή της Ευρωπαϊκής Ένωσης και στο προσωπικό της.
   2.   Η παρούσα συμφωνία εφαρμόζεται μόνο στο έδαφος της χώρας υποδοχής.
   3.   Για τους σκοπούς της παρούσας συμφωνίας, νοούνται ως:

               α)

               «EUMM Georgia» η αποστολή επιτήρησης της Ευρωπαϊκής Ένωσης στη Γεωργία, που θεσπίστηκε με την κοινή δράση 2008/736/ΚΕΠΠΑ του Συμβουλίου της Ευρωπαϊκής Ένωσης, συμπεριλαμβανομένων των κλιμακίων, των δυνάμεων, των μονάδων, των αρχηγείων και του προσωπικού που έχουν αναπτυχθεί στο έδαφος της χώρας υποδοχής και έχουν παραχωρηθεί στην «EUMM Georgia»·

               β)

               «αρχηγός αποστολής», ο αρχηγός αποστολής της EUMM Georgia, ο οποίος διορίζεται από το Συμβούλιο της Ευρωπαϊκής Ένωσης·

               γ)

               «προσωπικό της EUMM Georgia», ο αρχηγός αποστολής, το προσωπικό που αποσπάται από κράτη μέλη της ΕΕ και τα όργανα της ΕΕ και κράτη μη μέλη της ΕΕ που έχουν κληθεί από την ΕΕ να συμμετάσχουν στην EUMM Georgia, το διεθνές προσωπικό που προσλαμβάνεται με σύμβαση εργασίας από την EUMM Georgia για την προετοιμασία, υποστήριξη και εφαρμογή της αποστολής, καθώς και το προσωπικό που στέλνεται σε αποστολή για λογαριασμό αποστέλλοντος κράτους ή οργάνου της ΕΕ στα πλαίσια της αποστολής. Δεν περιλαμβάνεται το προσωπικό των αναδόχων επιχειρήσεων και το τοπικό προσωπικό·

               δ)

               «Αρχηγείο», το κύριο αρχηγείο της EUMM Georgia στην Τιφλίδα·

               ε)

               «αποστέλλον κράτος», κάθε κράτος μέλος της ΕΕ ή κράτος μη μέλος της ΕΕ που έχει αποσπάσει προσωπικό στην EUMM Georgia·

               στ)

               «εγκαταστάσεις», όλα τα κτίρια, οι χώροι και οι εκτάσεις που απαιτούνται για τη διεξαγωγή των δραστηριοτήτων της EUMM Georgia, καθώς και για τη στέγαση του προσωπικού της EUMM Georgia·

               ζ)

               «τοπικό προσωπικό», το προσωπικό που είναι υπήκοοι της χώρας υποδοχής ή μονίμως διαμένοντες στη χώρα υποδοχής·

               η)

               «ανάδοχη επιχείρηση», κάθε πρόσωπο που παρέχει στην EUMM Georgia αγαθά και/ή υπηρεσίες που έχουν σχέση με δραστηριότητες της EUMM Georgia.

         Άρθρο 2
   Γενικές διατάξεις
   1.   Η EUMM Georgia και το προσωπικό της EUMM Georgia τηρούν τους νόμους και τους κανονισμούς της χώρας υποδοχής και απέχουν από κάθε ενέργεια ή δραστηριότητα ασυμβίβαστη προς τους στόχους της αποστολής.
   2.   Η EUMM Georgia διαθέτει αυτονομία ως προς την εκτέλεση των καθηκόντων της βάσει της παρούσας συμφωνίας. Η χώρα υποδοχής σέβεται τον ενιαίο και διεθνή χαρακτήρα της EUMM Georgia.
   3.   Ο αρχηγός αποστολής γνωστοποιεί τακτικά στην κυβέρνηση της χώρας υποδοχής τον αριθμό των μελών του προσωπικού της EUMM Georgia που ευρίσκονται στο έδαφός της.
   Άρθρο 3
   Αναγνώριση ταυτότητας
   1.   Το προσωπικό της EUMM Georgia λαμβάνει δελτία ταυτοτήτων της EUMM Georgia, με τα οποία αναγνωρίζεται. Τα δελτία εκδίδονται από το Υπουργείο Εξωτερικών της χώρας υποδοχής και το προσωπικό υποχρεούται να τα φέρει ανά πάσα στιγμή. Οι αρμόδιες αρχές της χώρας υποδοχής διαθέτουν υπόδειγμα του δελτίου ταυτότητας της EUMM Georgia.
   2.   Τα οχήματα και τα λοιπά μεταφορικά μέσα της EUMM Georgia φέρουν διακριτικά σήματα της EUMM Georgia, υπόδειγμα του οποίου χορηγείται στις αρμόδιες αρχές της χώρας υποδοχής, και/ή ειδικές διπλωματικές πινακίδες κυκλοφορίας που εκδίδονται από τις αρμόδιες αρχές της χώρας υποδοχής.
   3.   Η EUMM Georgia έχει το δικαίωμα να αναρτά τη σημαία της ΕΕ στο Αρχηγείο της και αλλού, ενδεχομένως μαζί με τη σημαία της χώρας υποδοχής, σύμφωνα με απόφαση του αρχηγού αποστολής. Εθνικές σημαίες ή διακριτικά σήματα των εθνικών στοιχείων που συναποτελούν την EUMM Georgia μπορούν να επιδεικνύονται στους χώρους, στα οχήματα και στις στολές της EUMM Georgia, σύμφωνα με απόφαση του αρχηγού αποστολής.
   Άρθρο 4
   Διάβαση συνόρων και μετακινήσεις στο έδαφος της χώρας υποδοχής
   1.   Το προσωπικό της EUMM Georgia και τα περιουσιακά στοιχεία και μεταφορικά μέσα της EUMM Georgia διασχίζουν τα σύνορα της χώρας υποδοχής στα επίσημα σημεία διάβασης των συνόρων, στους θαλάσσιους λιμένες και μέσω των διεθνών αεροδιαδρόμων.
   2.   Η χώρα υποδοχής διευκολύνει την EUMM Georgia και το προσωπικό της EUMM Georgia για την είσοδο προς και την αναχώρηση από το έδαφος της χώρας υποδοχής. Εκτός από έλεγχο διαβατηρίων κατά την είσοδο προς και την αναχώρηση από το έδαφος της χώρας υποδοχής, το προσωπικό της EUMM Georgia που διαθέτει αποδεικτικό συμμετοχής στην αποστολή απαλλάσσεται από τους κανονισμούς περί διαβατηρίων, τελωνειακών ελέγχων, θεώρησης, μετανάστευσης και από οποιαδήποτε μορφή ελέγχου της μετανάστευσης εντός του εδάφους της χώρας υποδοχής.
   3.   Το προσωπικό της EUMM Georgia απαλλάσσεται από τους κανονισμούς της χώρας υποδοχής που διέπουν την εγγραφή και τον έλεγχο των αλλοδαπών, δεν θεωρείται όμως ότι αποκτά οιοδήποτε δικαίωμα μόνιμης διαμονής ή κατοικίας στο έδαφος της χώρας υποδοχής.
   4.   Τα περιουσιακά στοιχεία και τα μεταφορικά μέσα της EUMM Georgia τα οποία εισέρχονται, διέρχονται ή εξέρχονται από το έδαφος της χώρας υποδοχής και προορίζονται για τη στήριξη της EUMM Georgia, απαλλάσσονται από τυχόν τελωνειακούς ελέγχους και οποιαδήποτε άλλη διαδικασία.
   5.   Τα οχήματα και αεροσκάφη που χρησιμοποιούνται προς υποστήριξη της αποστολής δεν υπόκεινται στις τοπικές απαιτήσεις έκδοσης άδειας ή καταχώρησης. Τα συναφή διεθνή πρότυπα και κανονισμοί εξακολουθούν να εφαρμόζονται. Εφόσον χρειάζεται, συνάπτονται συμπληρωματικές ρυθμίσεις, όπως αναφέρει στο άρθρο 20.
   6.   Το προσωπικό της EUMM Georgia δύναται να οδηγεί μηχανοκίνητα οχήματα και να χειρίζεται πλοία και αεροσκάφη στο έδαφος της χώρας υποδοχής, υπό τον όρο ότι έχει ισχύουσα εθνική, ή διεθνή άδεια οδήγησης, πιστοποιητικό πλοιάρχου ή άδεια πιλότου, ανάλογα με την περίπτωση. Η χώρα υποδοχής αποδέχεται ως έγκυρες, χωρίς φόρο ή τέλος, τις άδειες οδήγησης που διαθέτει το προσωπικό της EUMM Georgia.
   7.   Η EUMM Georgia και το προσωπικό της EUMM Georgia, καθώς και τα οχήματα, αεροσκάφη ή άλλα μεταφορικά μέσα, ο εξοπλισμός και οι προμήθειές τους, μπορούν να κυκλοφορούν ελεύθερα και απεριόριστα σε ολόκληρο το έδαφος της χώρας υποδοχής, συμπεριλαμβανομένου του θαλάσσιου και του εναέριου χώρου της. Εφόσον χρειάζεται, μπορούν να συναφθούν συμπληρωματικές ρυθμίσεις όπως αναφέρει το άρθρο 20 της παρούσας συμφωνίας.
   8.   Για τους σκοπούς της αποστολής, το προσωπικό της EUMM Georgia και το τοπικό της προσωπικό, όταν ταξιδεύει στο πλαίσιο των επισήμων καθηκόντων του, μπορεί να χρησιμοποιεί οδούς, γέφυρες, πορθμεία, αερολιμένες και λιμένες χωρίς καταβολή δασμών, τελών, διοδίων, φόρων ή άλλων επιβαρύνσεων. Η EUMM Georgia δεν απαλλάσσεται από τις εύλογες επιβαρύνσεις για ζητούμενες και παρεχόμενες υπηρεσίες, υπό τους ιδίους όρους με εκείνους που προβλέπονται για το προσωπικό της χώρας υποδοχής.
   9.   Τα περιουσιακά στοιχεία και τα μεταφορικά μέσα της EUMM Georgia τα οποία έχουν εισέλθει, διέλθει ή εξέλθει από το έδαφος της χώρας υποδοχής προς υποστήριξη της EUMM Georgia απαλλάσσονται από τυχόν τελωνειακούς ελέγχους και οποιαδήποτε άλλη διαδικασία.
   Άρθρο 5
   Προνόμια και ασυλίες που παρέχει η χώρα υποδοχής στην EUMM Georgia
   1.   Οι εγκαταστάσεις της EUMM Georgia είναι απαραβίαστες. Πρόσωπα ενεργούντα εκ μέρους της χώρας υποδοχής δεν εισέρχονται σε αυτές χωρίς τη συγκατάθεση του Αρχηγού αποστολής.
   2.   Οι εγκαταστάσεις της EUMM Georgia, η επίπλωσή τους και τα λοιπά είδη που βρίσκονται σε αυτές, καθώς και τα μεταφορικά τους μέσα, δεν μπορούν να αποτελέσουν αντικείμενο έρευνας, επίταξης, κατάσχεσης ή εκτελεστικών μέτρων.
   3.   Η EUMM Georgia και τα περιουσιακά της στοιχεία, ανεξαρτήτως του τόπου όπου βρίσκονται και του κατόχου τους, χαίρουν ασυλίας από κάθε μορφής νομική διαδικασία.
   4.   Τα αρχεία και τα έγγραφα της EUMM Georgia είναι απαραβίαστα εν παντί χρόνω και οπουδήποτε βρίσκονται.
   5.   Η επίσημη αλληλογραφία της EUMM Georgia είναι απαραβίαστη. Ως επίσημη αλληλογραφία νοείται όλη η αλληλογραφία που σχετίζεται με την αποστολή και τις λειτουργίες της.
   6.   Όσον αφορά τα εμπορεύματα που η EUMM Georgia αγοράζει ή εισάγει, τις υπηρεσίες που της παρέχονται και τις εγκαταστάσεις που χρησιμοποιεί για τους σκοπούς της αποστολής, η EUMM Georgia, απαλλάσσονται από κάθε εθνικό, περιφερειακό και δημοτικό τέλος, φόρο και συναφή επιβάρυνση. Η EUMM Georgia δεν απαλλάσσεται από πληρωμές έναντι παρασχεθεισών υπηρεσιών.
   7.   Η χώρα υποδοχής επιτρέπει την είσοδο ειδών για την αποστολή και χορηγεί απαλλαγή από όλες τις άδειες εισαγωγής, εξαγωγής και διέλευσης, λοιπές άδειες, τελωνειακούς δασμούς, τέλη, διόδια, φόρους και συναφείς επιβαρύνσεις, εκτός από τα τέλη αποθήκευσης, μεταφοράς και λοιπών παρεχομένων υπηρεσιών.
   Άρθρο 6
   Προνόμια και ασυλίες που παρέχει η χώρα υποδοχής στο προσωπικό της EUMM Georgia
   1.   Το προσωπικό της EUMM Georgia δεν υπόκειται σε καμιάς μορφής σύλληψη ή κράτηση δυνάμει του διεθνούς δικαίου.
   2.   Τα έγγραφα, η αλληλογραφία και η περιουσία του προσωπικού της EUMM Georgia είναι απαραβίαστα, εκτός από την περίπτωση των εκτελεστικών μέτρων τα οποία επιτρέπονται δυνάμει της παραγράφου 6 του παρόντος άρθρου.
   3.   Το προσωπικό της EUMM Georgia χαίρει ασυλίας όσον αφορά την ποινική δικαιοδοσία της χώρας υποδοχής υπό οιεσδήποτε συνθήκες. Η ασυλία του προσωπικού της EUMM Georgia όσον αφορά την ποινική δικαιοδοσία μπορεί να αρθεί από το αποστέλλον κράτος ή από το οικείο όργανο της ΕΕ, ανάλογα με την περίπτωση. Η εν λόγω άρση της ασυλίας θα είναι πάντοτε ρητή.
   4.   Το προσωπικό της EUMM Georgia χαίρει ασυλίας όσον αφορά την αστική και διοικητική δικαιοδοσία της χώρας υποδοχής προκειμένου περί προφορικού ή γραπτού λόγου και οιωνδήποτε πράξεων στις οποίες προέβη κατά την άσκηση των επίσημων καθηκόντων του. Σε περίπτωση που εγείρεται αγωγή για αστική υπόθεση κατά μέλους του προσωπικού της EUMM Georgia ενώπιον δικαστηρίου της χώρας υποδοχής, ενημερώνονται πάραυτα ο αρχηγός αποστολής και η αρμόδια αρχή του αποστέλλοντος κράτους ή του οργάνου της ΕΕ. Πριν από την κίνηση της διαδικασίας ενώπιον του δικαστηρίου, ο αρχηγός αποστολής και η αρμόδια αρχή του αποστέλλοντος κράτους ή του οργάνου της ΕΕ πιστοποιούν στο δικαστήριο αν το συγκεκριμένο αδίκημα διαπράχθηκε από το προσωπικό της EUMM Georgia κατά την άσκηση των επίσημων καθηκόντων του. Εάν το αδίκημα διαπράχθηκε κατά την άσκηση επίσημων καθηκόντων, δεν κινείται η διαδικασία και εφαρμόζονται οι διατάξεις του άρθρου 17. Εάν το αδίκημα δεν διαπράχθηκε κατά την άσκηση επίσημων καθηκόντων, η διαδικασία μπορεί να συνεχισθεί. Η πιστοποίηση από τον αρχηγό αποστολής και την αρμόδια αρχή του αποστέλλοντος κράτους ή του οργάνου της ΕΕ είναι δεσμευτική για τη δικαιοδοσία της χώρας υποδοχής, η οποία δεν μπορεί να την αμφισβητήσει.
   Μέλος του προσωπικού της EUMM Georgia που έχει εγείρει αγωγή δεν δικαιούται να επικαλεσθεί ασυλία σχετικά με τυχόν ανταγωγή άμεσα συνδεόμενη με την κύρια αγωγή.
   5.   Το προσωπικό της EUMM Georgia δεν υποχρεούται να καταθέτει ως μάρτυρας.
   6.   Δεν είναι δυνατή η λήψη εκτελεστικών μέτρων κατά μελών του προσωπικού της EUMM Georgia, εκτός από την περίπτωση που ασκείται αγωγή εναντίον του για αστική υπόθεση η οποία δεν συνδέεται με τα επίσημα καθήκοντά του. Τα περιουσιακά στοιχεία του προσωπικού της EUMM Georgia, για τα οποία ο Αρχηγός αποστολής παρέχει πιστοποίηση ότι είναι αναγκαία για την εκπλήρωση των επίσημων καθηκόντων του, δεν μπορούν να αποτελέσουν αντικείμενο κατάσχεσης για την εκτέλεση δικαστικής αποφάσεως ή εντολής. Σε αστικές διαδικασίες, το προσωπικό της EUMM Georgia δεν υπόκειται σε περιορισμούς της προσωπικής του ελευθερίας ή σε άλλα καταναγκαστικά μέτρα.
   7.   Η ασυλία του μέλους του προσωπικού της EUMM Georgia από τη δικαιοδοσία της χώρας υποδοχής δεν το απαλλάσσει από τη δικαιοδοσία του αντίστοιχου αποστέλλοντος κράτους.
   8.   Το προσωπικό της EUMM Georgia, όσον αφορά τις υπηρεσίες που παρέχονται για την EUMM Georgia, εξαιρείται από τις διατάξεις περί κοινωνικής ασφάλισης που ενδέχεται να ισχύουν στη χώρα υποδοχής.
   9.   Το προσωπικό της EUMM Georgia εξαιρείται από οιαδήποτε μορφή φορολόγησης, στη χώρα υποδοχής, του μισθού και των αποζημιώσεων που λαμβάνει από την EUMM Georgia ή από τα αποστέλλοντα κράτη, καθώς και των τυχόν προερχόμενων από πηγές εκτός της χώρας υποδοχής εσόδων του.
   10.   Η χώρα υποδοχής επιτρέπει, σύμφωνα με όποιους νόμους ή κανονισμούς θεσπίσει, την είσοδο και χορηγεί απαλλαγή από όλους τους τελωνειακούς δασμούς, τέλη, φόρους και συναφείς επιβαρύνσεις εκτός από τα τέλη αποθήκευσης, μεταφοράς και συναφών υπηρεσιών, για είδη που προορίζονται για προσωπική χρήση του προσωπικού της EUMM Georgia. Η χώρα υποδοχής επιτρέπει επίσης την εξαγωγή των ειδών αυτών. Προκειμένου για εμπορεύματα και υπηρεσίες που αγοράζονται στην εγχώρια αγορά, το προσωπικό της EUMM Georgia απαλλάσσεται από τον ΦΠΑ (στην τιμή δεν θα περιλαμβάνεται ο ΦΠΑ) και τους φόρους σύμφωνα με τη νομοθεσία της χώρας υποδοχής.
   11.   Οι προσωπικές αποσκευές του προσωπικού της EUMM Georgia δεν υπόκεινται σε ελέγχους, εκτός εάν υπάρχουν σοβαρές υπόνοιες ότι περιέχουν είδη τα οποία δεν προορίζονται για προσωπική χρήση από το προσωπικό της EUMM Georgia, ή είδη των οποίων η εισαγωγή ή η εξαγωγή απαγορεύεται από τη νομοθεσία ή τα οποία υπόκεινται στους κανονισμούς της χώρας υποδοχής περί καραντίνας. Στην περίπτωση αυτή, οι έλεγχοι διεξάγονται μόνο παρουσία του ενδιαφερομένου ή εξουσιοδοτημένου εκπροσώπου της EUMM Georgia.
   Άρθρο 7
   Τοπικό προσωπικό
   Το τοπικό προσωπικό απολαύει μόνο των προνομίων και των ασυλιών που αποφασίζει η χώρα υποδοχής. Εντούτοις, η χώρα υποδοχής ασκεί τη δικαιοδοσία της επί του εν λόγω τοπικού προσωπικού κατά τρόπον ώστε να μην παρεμβαίνει αδικαιολόγητα στην εκτέλεση των καθηκόντων της αποστολής.
   Άρθρο 8
   Φοροαπαλλαγές αναδόχων επιχειρήσεων
   1.   Η παροχή αγαθών ή υπηρεσιών στην EUMM Georgia από ανάδοχο επιχείρηση απαλλάσσεται των έμμεσων φόρων (η τιμή δεν περιλαμβάνει φόρους).
   2.   Η εισαγωγή από ανάδοχη επιχείρηση αγαθών αγοραζόμενων για δραστηριότητες της EUMM Georgia απαλλάσσεται όλων των δασμών καθώς επίσης και του ΦΠΑ.
   3.   Η EUMM Georgia δεν υπέχει αστική ή άλλη ευθύνη έναντι των αρχών της χώρας υποδοχής για τυχόν άρνηση αναδόχου επιχείρησης να συμμορφωθεί με τη γεωργιανή νομοθεσία όσον αφορά τη φορολογία.
   4.   Σε συνεργασία με την EUMM Georgia, το Υπουργείο Οικονομικών της Γεωργίας εκπονεί ρυθμίσεις για την εφαρμογή των φοροαπαλλαγών που προβλέπει το παρόν άρθρο.
   Άρθρο 9
   Ποινική δικαιοδοσία
   Οι αρμόδιες αρχές του αποστέλλοντος κράτους έχουν το δικαίωμα να ασκούν στο έδαφος της χώρας υποδοχής τις εξουσίες ποινικής και πειθαρχικής δικαιοδοσίας που τους παρέχει η νομοθεσία του αποστέλλοντος κράτους επί του συνόλου του προσωπικού της EUMM Georgia που υπόκειται στο ισχύον δίκαιο του αποστέλλοντος κράτους.
   Άρθρο 10
   Ασφάλεια
   1.   Η χώρα υποδοχής, μέσω των ιδίων δυνατοτήτων της, αναλαμβάνει πλήρη ευθύνη για την ασφάλεια του προσωπικού της EUMM Georgia.
   2.   Προς τον σκοπό αυτό, η χώρα υποδοχής λαμβάνει όλα τα απαραίτητα μέτρα για την προστασία και την ασφάλεια της EUMM Georgia και του προσωπικού της. Οποιεσδήποτε ειδικές διατάξεις που προτείνει η χώρα υποδοχής, αποτελούν αντικείμενο συμφωνίας με τον αρχηγό αποστολής πριν εφαρμοσθούν. Η χώρα υποδοχής επιτρέπει και υποστηρίζει δωρεάν τις δραστηριότητες που αφορούν την υγειονομική εκκένωση του προσωπικού της EUMM Georgia. Εφόσον χρειάζεται, συνάπτονται συμπληρωματικές ρυθμίσεις όπως αναφέρει το άρθρο 20.
   Άρθρο 11
   Στολές
   1.   Το προσωπικό της EUMM Georgia φέρει εθνική στολή ή πολιτική περιβολή με ειδικό διακριτικό σήμα της EUMM Georgia.
   2.   Η χρήση της στολής υπόκειται σε κανόνες τους οποίους εκδίδει ο αρχηγός της αποστολής.
   Άρθρο 12
   Συνεργασία και πρόσβαση σε πληροφορίες
   1.   Η χώρα υποδοχής παρέχει πλήρη συνεργασία και υποστήριξη στην EUMM Georgia και στο προσωπικό της.
   2.   Εφόσον ζητηθεί και είναι απαραίτητο για την εκπλήρωση της αποστολής της EUMM Georgia, η χώρα υποδοχής παρέχει στο προσωπικό της EUMM Georgia πραγματική πρόσβαση:

               —

               σε κτίρια, εγκαταστάσεις, χώρους και επίσημα οχήματα τα οποία της ανήκουν, έχουν ενοικιαστεί ή είναι στην κυριότητά της αναφορικά με την εντολή της EUMM Georgia,

               —

               στα απαραίτητα έγγραφα, υλικά και πληροφορίες υπό τον έλεγχό της για την εκπλήρωση της εντολής της EUMM Georgia.

         Εφόσον χρειάζεται, συνάπτονται συμπληρωματικές ρυθμίσεις, όπως αναφέρει το άρθρο 20.
   3.   Ο αρχηγός αποστολής και η χώρα υποδοχής πραγματοποιούν τακτικές διαβουλεύσεις και λαμβάνουν κατάλληλα μέτρα για την εξασφάλιση στενών και αμοιβαίων επαφών σε όλα τα κατάλληλα επίπεδα. Η χώρα υποδοχής μπορεί να διορίζει αξιωματικό σύνδεσμο στην EUMM Georgia.
   Άρθρο 13
   Υποστήριξη της χώρας υποδοχής και συμβάσεις
   1.   Η χώρα υποδοχής συμφωνεί, εφόσον της ζητηθεί, να επικουρήσει την EUMM Georgia στην εξεύρεση κατάλληλων εγκαταστάσεων.
   2.   Η χώρα υποδοχής παρέχει δωρεάν, εφόσον ζητηθούν και είναι διαθέσιμες, ιδιόκτητες εγκαταστάσεις της χώρας υποδοχής, εφόσον απαιτηθούν αυτές για τη διεξαγωγή των διοικητικών και επιχειρησιακών δραστηριοτήτων της EUMM Georgia.
   3.   Στα πλαίσια των μέσων και των δυνατοτήτων της, η χώρα υποδοχής συμβάλλει στην προετοιμασία, την εγκατάσταση, την εκτέλεση και την υποστήριξη της αποστολής, συμπεριλαμβανομένων συστεγαζόμενων εγκαταστάσεων και εξοπλισμού για εμπειρογνώμονες της EUMM Georgia.
   4.   Η βοήθεια και η υποστήριξη της αποστολής από τη χώρα υποδοχής παρέχεται υπό τους ίδιους όρους που ισχύουν για τη βοήθεια και την υποστήριξη στους πολίτες της χώρας υποδοχής.
   5.   Η EUMM Georgia διαθέτει την απαραίτητη δικαιοπρακτική ικανότητα δυνάμει των νομοθετικών και κανονιστικών ρυθμίσεων της χώρας υποδοχής, προκειμένου να εκπληρώνει την αποστολή της και ιδίως προκειμένου να ανοίγει τραπεζικούς λογαριασμούς και να αποκτά ή να εκποιεί κινητή και ακίνητη περιουσία, και να παρίσταται ενώπιον δικαστηρίου.
   6.   Το δίκαιο που διέπει τις συμβάσεις που έχουν συναφθεί από την EUMM Georgia στη χώρα υποδοχής καθορίζεται στην εκάστοτε σύμβαση.
   7.   Η σύμβαση μπορεί να ορίζει ότι η διαδικασία διευθέτησης διαφορών η οποία αναφέρεται στο άρθρο 17 παράγραφοι 3 και 4 ισχύει για διαφορές που προκύπτουν από την εφαρμογή της σύμβασης.
   8.   Η χώρα υποδοχής διευκολύνει την εφαρμογή των συμβάσεων που συνάπτει η EUMM Georgia με εμπορικές οντότητες για τους σκοπούς της επιχείρησης.
   Άρθρο 14
   Αλλαγές στις εγκαταστάσεις
   1.   Η EUMM Georgia εξουσιοδοτείται να κατασκευάζει, να μετατρέπει ή να τροποποιεί άλλως τις εγκαταστάσεις ανάλογα με τις επιχειρησιακές της ανάγκες.
   2.   Η χώρα υποδοχής δεν ζητά αποζημίωση από την EUMM Georgia για τις εν λόγω κατασκευές, μετατροπές ή τροποποιήσεις.
   Άρθρο 15
   Θάνατοι μελών του προσωπικού της EUMM Georgia
   1.   Ο αρχηγός αποστολής έχει το δικαίωμα να αναλαμβάνει και να διενεργεί τα προσήκοντα για τον επαναπατρισμό θανόντων μελών του προσωπικού της EUMM Georgia, καθώς και των προσωπικών τους περιουσιακών στοιχείων.
   2.   Δεν διενεργείται νεκροψία επί των θανόντων μελών της EUMM Georgia χωρίς τη συγκατάθεση του αποστέλλοντος κράτους και την παρουσία εκπροσώπου της EUMM Georgia και/ή του οικείου κράτους.
   3.   Η χώρα υποδοχής και η EUMM Georgia συνεργάζονται στο μέγιστο βαθμό με σκοπό τον έγκαιρο επαναπατρισμό των θανόντων μελών του προσωπικού της EUMM Georgia.
   Άρθρο 16
   Επικοινωνίες
   1.   Η EUMM Georgia μπορεί να εγκαθιστά και να χρησιμοποιεί ραδιοσταθμούς μετάδοσης και λήψης, καθώς και δορυφορικά συστήματα. Συνεργάζεται με τις αρμόδιες αρχές της χώρας υποδοχής σχετικά με τη χρησιμοποίηση των καταλλήλων συχνοτήτων προκειμένου να αποφευχθούν διενέξεις. Η πρόσβαση στο φάσμα συχνοτήτων παρέχεται δωρεάν από τη χώρα υποδοχής.
   2.   Η EUMM Georgia έχει το δικαίωμα της άνευ περιορισμών επικοινωνίας μέσω ασυρμάτου (συμπεριλαμβανομένης της δορυφορικής, κινητής και ραδιοτηλεφωνικής τηλεπικοινωνίας), τηλεφώνου, τηλέγραφου, τηλεομοιοτυπικής συσκευής και κάθε άλλου μέσου, καθώς και το δικαίωμα να εγκαταστήσει τον εξοπλισμό που απαιτείται για τη διατήρηση των επικοινωνιών εντός και μεταξύ των εγκαταστάσεων της EUMM Georgia, συμπεριλαμβανομένης της τοποθέτησης καλωδίων και επίγειων γραμμών για τον σκοπό διεξαγωγής της επιχείρησης.
   3.   Η EUMM Georgia μπορεί να λαμβάνει, στις εγκαταστάσεις της, τα απαιτούμενα μέτρα για να εξασφαλίζει τη διαβίβαση του ταχυδρομείου που αποστέλλεται ή απευθύνεται στην EUMM Georgia και/ή στο προσωπικό της.
   Άρθρο 17
   Αξιώσεις αποζημίωσης για θάνατο, τραυματισμό, ζημία ή απώλεια
   1.   Η EUMM Georgia και το προσωπικό της EUMM Georgia δεν θεωρούνται υπεύθυνοι για τυχόν ζημιές ή απώλειες δημόσιων ή ιδιωτικών περιουσιακών στοιχείων που απορρέουν από επιχειρησιακές ανάγκες ή προκαλούνται από δραστηριότητες που συνδέονται με ταραχές ή με την προστασία της EUMM Georgia.
   2.   Με σκοπό την επίτευξη φιλικού διακανονισμού, οι αξιώσεις αποζημίωσης για ζημιές ή απώλειες δημόσιων ή ιδιωτικών περιουσιακών στοιχείων που δεν καλύπτονται από την παράγραφο 1, καθώς και οι αξιώσεις αποζημίωσης για τον θάνατο ή τον τραυματισμό προσώπων και για ζημιές ή απώλειες περιουσιακών στοιχείων της EUMM Georgia, διαβιβάζονται στην EUMM Georgia μέσω των αρμόδιων αρχών της χώρας υποδοχής, όσον αφορά αξιώσεις αποζημίωσης που εγείρονται από νομικά ή φυσικά πρόσωπα της εκάστοτε χώρας υποδοχής, ή στις αρμόδιες αρχές της χώρας υποδοχής, όσον αφορά αξιώσεις αποζημίωσης της EUMM Georgia.
   3.   Εφόσον δεν μπορεί να ευρεθεί φιλικός διακανονισμός, η αξίωση αποζημίωσης υποβάλλεται σε επιτροπή αποζημιώσεων αποτελούμενη από εκπροσώπους της EUMM Georgia και από ισάριθμους εκπροσώπους της χώρας υποδοχής. Η απόφαση σχετικά με αξίωση αποζημίωσης επιτυγχάνεται με κοινή συμφωνία.
   4.   Εφόσον δεν μπορεί να επιτευχθεί διακανονισμός στο πλαίσιο της επιτροπής αποζημιώσεων, η διαφορά:

               α)

               για αξιώσεις αποζημίωσης μέχρι και 40 000 EUR, διευθετείται με διπλωματικά μέσα μεταξύ της χώρας υποδοχής και των εκπροσώπων της ΕΕ·

               β)

               για αξιώσεις αποζημίωσης που υπερβαίνουν το ποσό που αναφέρεται στο σημείο α), υποβάλλεται σε διαιτητικό δικαστήριο, οι αποφάσεις του οποίου είναι δεσμευτικές.

         5.   Το διαιτητικό δικαστήριο αποτελείται από τρεις διαιτητές, εκ των οποίων ένας διαιτητής ορίζεται από τη χώρα υποδοχής, ένας διαιτητής ορίζεται από την EUMM Georgia και ο τρίτος διαιτητής ορίζεται από κοινού από τη χώρα υποδοχής και την EUMM Georgia. Εάν ένα από τα μέρη δεν ορίσει διαιτητή εντός δύο μηνών ή εάν δεν μπορεί να υπάρξει συμφωνία μεταξύ της χώρας υποδοχής και της EUMM Georgia όσον αφορά τον διορισμό του τρίτου διαιτητή, ο εν λόγω διαιτητής ορίζεται από τον Πρόεδρο του Δικαστηρίου των Ευρωπαϊκών Κοινοτήτων.
   6.   Συνάπτεται διοικητική ρύθμιση μεταξύ της EUMM Georgia και των διοικητικών αρχών της χώρας υποδοχής με σκοπό τον καθορισμό της εντολής της επιτροπής αποζημιώσεων και του δικαστηρίου, της εφαρμοστέας διαδικασίας στο πλαίσιο αυτών των οργάνων και των όρων υποβολής των αξιώσεων αποζημίωσης.
   Άρθρο 18
   Σύνδεσμος και διαφορές
   1.   Κάθε ζήτημα που προκύπτει στο πλαίσιο της εφαρμογής της παρούσας συμφωνίας εξετάζεται από κοινού από εκπροσώπους της EUMM Georgia και των αρμόδιων αρχών της χώρας υποδοχής.
   2.   Εν απουσία πρότερης διευθέτησης, οι διαφορές επί της ερμηνείας ή της εφαρμογής της παρούσας συμφωνίας διευθετούνται αποκλειστικά με διπλωματικά μέσα μεταξύ της χώρας υποδοχής και των εκπροσώπων της ΕΕ.
   Άρθρο 19
   Άλλες διατάξεις
   1.   Στις περιπτώσεις που η παρούσα συμφωνία αναφέρεται στα προνόμια, στις ασυλίες και στα δικαιώματα της EUMM Georgia και του προσωπικού της, η κυβέρνηση της χώρας υποδοχής φέρει την ευθύνη για την εφαρμογή και τη συμμόρφωση προς τις εν λόγω ασυλίες, προνόμια και δικαιώματα από τις αρμόδιες τοπικές αρχές της χώρας υποδοχής.
   2.   Ουδεμία διάταξη της παρούσας συμφωνίας δεν προορίζεται ούτε δύναται να ερμηνευθεί ως παρέκκλιση από οιοδήποτε δικαίωμα που ενδέχεται να έχει κράτος μέλος της ΕΕ ή άλλο κράτος το οποίο συμβάλλει στην EUMM Georgia δυνάμει άλλων συμφωνιών.
   Άρθρο 20
   Διατάξεις εφαρμογής
   Για τους σκοπούς της εφαρμογής της παρούσας συμφωνίας, τα επιχειρησιακά, διοικητικά και τεχνικά θέματα μπορούν να αποτελούν αντικείμενο χωριστών ρυθμίσεων που συνάπτονται μεταξύ του αρχηγού αποστολής και των διοικητικών αρχών της χώρας υποδοχής.
   Άρθρο 21
   Τελικές διατάξεις
   1.   Η παρούσα συμφωνία τίθεται σε ισχύ κατά την ημερομηνία της παραλαβής, μέσω διπλωματικού διαύλου, της τελευταίας γραπτής κοινοποίησης περί ολοκλήρωσης των εσωτερικών διαδικασιών των μερών που απαιτούνται για την έναρξη ισχύος της παρούσας συμφωνίας
   2.   Παρά την παράγραφο 1, οι διατάξεις που περιέχονται στο άρθρο 4 παράγραφος 8, στο άρθρο 5 παράγραφοι 1 έως 3, στο άρθρο 5 παράγραφοι 6 και 7, στο άρθρο 6 παράγραφοι 1, 3, 4, 6 και 8 έως 10, και στα άρθρα 14 και 17 θεωρούνται εν ισχύι από την ημερομηνία της πρώτης ανάπτυξης προσωπικού της EUMM Georgia, εφόσον η ημερομηνία αυτή προηγείται της ημερομηνίας έναρξης ισχύος της παρούσας συμφωνίας.
   3.   Οι αλλαγές και τροποποιήσεις της παρούσας συμφωνίας πραγματοποιούνται διά γραπτής αμοιβαίας συναινέσεως των μερών. Οι αλλαγές και τροποποιήσεις εφαρμόζονται ως χωριστά πρωτόκολλα τα οποία αποτελούν αναπόσπαστο τμήμα της παρούσας οδηγίας και τίθενται σε ισχύ σύμφωνα με τον κανόνα του άρθρου 21 παράγραφος 1 της παρούσας συμφωνίας.
   4.   Η παρούσα συμφωνία παραμένει εν ισχύι εκτός εάν ένα εκ των μερών ενημερώσει γραπτώς το άλλο μέρος ότι επιθυμεί τη λύση της. Η λύση της παρούσας συμφωνίας τίθεται σε ισχύ έξι μήνες μετά την ημερομηνία λήψης της σχετικής κοινοποίησης. Η λύση της παρούσας συμφωνίας δεν θίγει οιοδήποτε δικαίωμα ή υποχρέωση που προκύπτει από την εφαρμογή της παρούσας συμφωνίας πριν από τη λύση της.

      Έγινε στις Βρυξέλλες, την 3η Νοεμβρίου 2008, σε δύο πρωτότυπα στην αγγλική γλώσσα.

            Για την Ευρωπαϊκή Ένωση

            Για τη Γεωργία


Avis juridique important

|

31995D0137

95/137/ΕΚ: Απόφαση του Συμβουλίου της 7ης Απριλίου 1995 για την υπογραφή, από την Κοινότητα, χωρίς επιφύλαξη κύρωσης, της σύμβασης σχετικά με το τελωνειακό καθεστώς των εμπορευματοκιβωτίων που χρησιμοποιούνται σε διεθνείς μεταφορές στο πλαίσιο συνεκμετάλλευσης (Γενεύη, 21 Ιανουαρίου 1994)

Επίσημη Εφημερίδα αριθ. L 091 της 22/04/1995 σ. 0045 - 0045

ΑΠΟΦΑΣΗ ΤΟΥ ΣΥΜΒΟΥΛΙΟΥ της 7ης Απριλίου 1995 για την υπογραφή, από την Κοινότητα, χωρίς επιφύλαξη κύρωσης, της σύμβασης σχετικά με το τελωνειακό καθεστώς των εμπορευματοκιβωτίων που χρησιμοποιούνται σε διεθνείς μεταφορές στο πλαίσιο συνεκμετάλλευσης (Γενεύη, 21 Ιανουαρίου 1994) (95/137/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 228 παράγραφος 2 πρώτη πρόταση,την πρόταση της Επιτροπής,Εκτιμώντας:ότι η σύμβαση σχετικά με το τελωνειακό καθεστώς των εμπορευματοκιβωτίων που χρησιμοποιούνται σε διεθνείς μεταφορές στο πλαίσιο συνεκμετάλλευσης, εφεξής αποκαλούμενης «σύμβασης», οι διαπραγματεύσεις για την οποία έγιναν στα πλαίσια του Οργανισμού των Ηνωμένων Εθνών και η οποία υπογράφηκε στη Γενεύη την 21 Ιανουαρίου 1994, αφορά την προώθηση της αποδοτικής χρήσης των εμπορευματοκιβωτίων στις διεθνείς μεταφορές, με τη διευκόλυνση των διοικητικών διαδικασιών, ώστε μεταξύ άλλων να μειωθεί η μεταφορά κενών μονάδων 7ότι η σύμβαση είναι ανοικτή για υπογραφή από τους οργανισμούς περιφερειακής οικονομικής ολοκλήρωσης, δυνάμει του άρθρου 14 παράγραφος 3 7ότι, λόγω της μεγάλης πρακτικής χρησιμότητας για τους οικονομικούς φορείς, η σύμβαση θα πρέπει να εγκριθεί και να υπογραφεί, χωρίς επιφύλαξη κύρωσης, από την Κοινότητα 7ότι, θα πρέπει, ωστόσο, η εν λόγω αποδοχή να συνοδεύεται από επιφύλαξη, προκειμένου να ληφθούν υπόψη ορισμένες απαιτήσεις σχετικές με την τελωνειακή ένωση και την υφιστάμενη κατάσταση της εναρμόνισης στον τομέα των εισαγωγών και εξαγωγών ανταλλακτικών για επισκευές και παρελκομένων και λοιπού υλικού για εμπορευματοκιβώτια 7ότι, θα πρέπει κατά συνέπεια, η Κοινότητα να καταστεί συμβαλλόμενο μέρος της σύμβασης, υπό την προαναφερόμενη επιφύλαξη,ΑΠΟΦΑΣΙΖΕΙ:Άρθρο 1 Η σύμβαση σχετικά με το τελωνειακό καθεστώς των εμπορευματοκιβωτίων που χρησιμοποιούνται σε διεθνείς μεταφορές στο πλαίσιο συνεκμετάλλευσης, συνοδευόμενη από μία επιφύλαξη, εγκρίνεται εξ ονόματος της Κοινότητας όσον αφορά τα θέματα που εμπίπτουν στην αποκλειστική αρμοδιότητά της.Τα κείμενα της σύμβασης και της επιφύλαξης της Κοινότητας για τη σύμβαση αυτή, παρατίθενται στα παραρτήματα Ι και ΙΙ, αντιστοίχως.Το κείμενο της κοινοποίησης που προβλέπει το άρθρο 14 παράγραφος 3 της σύμβασης, παρατίθεται στο παράρτημα ΙΙΙ.Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο το οποίο είναι αρμόδιο:- να υπογράψει, χωρίς επιφύλαξη κύρωσης, τη σύμβαση δεσμεύοντας την Κοινότητα,- να προβεί στην κοινοποίηση που προβλέπει το άρθρο 14 παράγραφος 3 της σύμβασης.Λουξεμβούργο, 7 Απριλίου 1995.Για το ΣυμβούλιοΟ ΠρόεδροςJ. ROSSI


Avis juridique important

|

31981D0019

81/19/ΕΟΚ: Απόφαση τού Συμβουλίου τής 20ής Ιανουαρίου 1981 περί τής έκτατης ενισχύσεως τής Κοινότητος υπέρ τής ανασυγκροτήσεως τών ζωνών πού επλήγησαν από τό σεισμό στήν Ιταλία τόν Νοέμβριο 1980

Επίσημη Εφημερίδα αριθ. L 037 της 10/02/1981 σ. 0021 - 0022

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 20ής Ιανουαρίου 1981  περί της έκτακτης ενισχύσεως της Κοινότητος υπέρ της ανασυγκροτήσεως των ζωνών που επλήγησαν από το σεισμό στην Ιταλία τον Νοέμβριο 1980  (81/19/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,  την πρόταση της Επιτροπής,  τη γνώμη της Συνελεύσεως (1),  Εκτιμώντας:  ότι οι περιοχές της Campania και Basilicata εχουν πληγεί σε μεγάλο βαθμό από το σεισμό του Νοεμβρίου 1980 και ότι πρέπει να μειωθούν οι επιπτώσεις της καταστροφής αυτής στην οικονομική και κοινωνική κατάσταση των περιοχών αυτών·  ότι το Ευρωπαϊκό Συμβούλιο, κατά τη σύνοδό του της 1ης και 2ας Δεκεμβρίου 1980, κάλεσε τα κοινοτικά όργανα να συνεισφέρουν, ιδίως με επιδοτούμενα δάνεια, στο πρόγραμμα ανασυγκροτήσεως των ζωνών που επλήγησαν·  ότι η κατάσταση αυτή, που χαρακτηρίζεται ως εντελώς έκτακτη, πρέπει να αντιμετωπισθεί ταχέως και αποτελεσματικά·  ότι η απόφαση 78/870/ΕΟΚ του Συμβουλίου της 16ης Οκτωβρίου 1978 περί εξουσιοδοτήσεως της Επιτροπής να συνάπτει δάνεια με σκοπό την προώθηση των επενδύσεων στην Κοινότητα (2) συμβάλλει στην πραγματοποίηση του επιδιωκόμενου στόχου·  ότι πρέπει να προβλεφθεί ότι τα δάνεια που χορηγούνται για το σκοπό αυτό, είτε στο πλαίσιο του νέου κοινοτικού μέσου είτε από τους ίδιους πόρους της Ευρωπαϊκής Τραπέζης Επενδύσεων, τυγχάνουν επιδοτήσεως επιτοκίου σε βάρος του γενικού προϋπολογισμού των Κοινοτήτων·  ότι η Ευρωπαϊκή Τράπεζα Επενδύσεων δήλωσε ότι διατίθεται να συνεργασθεί για την εφαρμογή της παρούσας αποφάσεως·  ότι η συνθήκη δεν έχει προβλέψει τις ειδικές εξουσίες δράσεως που απαιτούνται για το σκοπό αυτό,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 1 της αποφάσεως 78/870/ΕΟΚ συμπληρώνεται με τα ακόλουθα εδάφια:  «Η Επιτροπή εξουσιοδοτείται να συνάψει, κατ εξαίρεση και μόνο εξ ονόματος της Ευρωπαϊκής Οικονομικής Κοινότητος, δάνεια με σκοπό τη χρηματοδότηση των επενδύσεων που προορίζονται για την ανασύσταση των μέσων παραγωγής και την ανασυγκρότηση της κοινωνικής και οικονομικής υποδομής στις ζώνες που επλήγησαν από το σεισμό στην Ιταλία τον Νοέμβριο 1980.  Το ύψος των δανείων αυτών δεν δύναται να υπερβεί το ισόποσο του ενός δισεκατομμυρίου ΕΝΜ κατά κύριο λόγο, αφαιρουμένων των ποσών που θα αντλήσει η Ευρωπαϊκή Τράπεζα Επενδύσεων από τους ιδίους της πόρους για τον ίδιο σκοπό.»  Άρθρο 2  Δύνανται να τύχουν επιδοτήσεως επιτοκίου σε βάρος του γενικού προϋπολογισμού των Ευρωπαϊκών Κοινοτή  των τα δάνεια μέχρι ποσού ενός δισεκατομμυρίου ΕΝΜ κατά κύριο λόγο, που θα χορηγηθούν αφ' ενός από τους ιδίους πόρους της Ευρωπαϊκής Τραπέζης Επενδύσεων και αφ' ετέρου βάσει του νέου κοινοτικού μέσου δυνάμει του άρθρου 1 της αποφάσεως 78/870/ΕΟΚ υπέρ των επενδύσεων που θα πραγματοποιηθούν στις ζώνες που επλήγησαν από το σεισμό στην Ιταλία τον Νοέμβριο 1980.  Άρθρο 3  Η Επιτροπή χορηγεί κάθε έτος επιδοτήσεις επιτοκίων βάσει των σχεδίων που υποβάλλουν οι Ιταλικές αρχές. Το ποσοστό επιδοτήσεως καθορίζεται σε 3 % κατ' ετος για περίοδο μέχρι 12 έτη κατ' ανώτατο όριο.  Άρθρο 4  Εφ' οσον τα δάνεια εκφράζονται, πληρώνονται ή αποδίδονται σε νόμισμα Κράτους μέλους, δύνανται να συνάπτονται μόνο μετά από σύμφωνο γνώμη των αρμοδίων αρχών του Κράτους αυτού.  Άρθρο 5  Ο δημοσιονομικός έλεγχος και ο έλεγχος των λογαριασμών της Επιτροπής διενεργούνται σύμφωνα με τις διατάξεις των συνθηκών και του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων.  Άρθρο 6  Οι λεπτομέρειες εφαρμογής της παρούσας αποφάσεως θεσπίζονται από την Επιτροπή.  Άρθρο 7  Η Επιτροπή πληροφορεί ετησίως το Συμβούλιο και τη Συνέλευση για τις ενέργειες που πραγματοποιούνται δυνάμει της παρούσας αποφάσεως.  Άρθρο 8  Η παρούσα απόφαση εφαρμόζεται από 1ης Ιανουαρίου 1981.  Έγινε στις Βρυξέλλες, στις 20 Ιανουαρίου 1981.  Για την 'Επιτροπή  Ο Πρόεδρος  Ch. A. van der KLAAUW  (1) ΕΕ αριθ. C της 31. 12. 1980, σ. 59.  (2) ΕΕ αριθ. L 298 της 25. 10. 1978, σ. 9.


Avis juridique important

|

41993D0010

Κεκτημένο του Σένγκεν - Απόφαση της εκτελεστικής επιτροπής της 14ης Δεκεμβρίου 1993 σχετικά με τις δηλώσεις των υπουργών και υφυπουργών [SCH/Com-ex (93) 10]

Επίσημη Εφημερίδα αριθ. L 239 της 22/09/2000 σ. 0127 - 0128

ΑΠΟΦΑΣΗ ΤΗΣ ΕΚΤΕΛΕΣΤΙΚΗΣ ΕΠΙΤΡΟΠΗΣτης 14ης Δεκεμβρίου 1993σχετικά με τις δηλώσεις των υπουργών και υφυπουργών[SCH/Com-ex (93) 10]Η ΕΚΤΕΛΕΣΤΙΚΗ ΕΠΙΤΡΟΠΗ,Έχοντας υπόψη το άρθρο 132 της σύμβασης εφαρμογής της συμφωνίας Σένγκεν,ΑΠΟΦΑΣΙΖΕΙ:Εγκρίνονται οι δηλώσεις των υπουργών και υφυπουργών της 19ης Ιουνίου 1992(1) και της 30ής Ιουνίου 1993 σχετικά με την εφαρμογή της σύμβασης εφαρμογής και την τήρηση των προαπαιτούμενων όρων.Παρίσι, 14 Δεκεμβρίου 1993.Ο ΠρόεδροςA. Lamassoure(1) Οι δηλώσεις της 19ης Ιουνίου 1992 δεν περιλαμβάνονται στο κεκτημένο.ΔΗΛΩΣΗ ΤΩΝ ΥΠΟΥΡΓΩΝ ΚΑΙ ΥΦΥΠΟΥΡΓΩΝΜαδρίτη, 30 Ιουνίου 1993.SCH/M (93) 141. Οι υπουργοί και υφυπουργοί συμφωνούν να θέσουν ως πολιτικό στόχο την εφαρμογή της σύμβασης του 1990 την 1η Δεκεμβρίου 1993.2. Οι υπουργοί και υφυπουργοί διαπιστώνουν ότι έχουν πληρωθεί οι ακόλουθοι προαπαιτούμενοι όροι:- κοινό εγχειρίδιο,- διαδικασίες χορήγησης ομοιόμορφης θεώρησης και κοινή προξενική εγκύκλιος,- εξέταση αιτήσεων ασύλου,- αεροδρόμια, τηρώντας την υφιστάμενη συμφωνία της δήλωσης των υπουργών και υφυπουργών της 19ης Ιουνίου 1992.Έχει σημειωθεί μεγάλη πρόοδος στον τομέα των λοιπών προαπαιτούμενων όρων· ο σημειωθείς βαθμός πλήρωσης των οποίων θα πρέπει να καταστήσει δυνατή την εφαρμογή την 1η Δεκεμβρίου 1993. Προς το σκοπό αυτό, και στα πλαίσια της τήρησης της σύμβασης, είναι απαραίτητο να αναληφθούν πρόσθετες προσπάθειες στον τομέα των ελέγχων στα εξωτερικά σύνορα και τον τομέα των ναρκωτικών, προκειμένου να υλοποιηθούν οι συμφωνίες.Οι υπουργοί και υφυπουργοί επιβεβαιώνουν ότι ένα λειτουργικό SIS αποτελεί απαραίτητη προϋπόθεση για την κατάργηση των ελέγχων στα εσωτερικά σύνορα. Στον τομέα αυτόν, έχει σημειωθεί σημαντική πρόοδος. Συμφωνούν να επιταχύνουν τις εργασίες, έτσι ώστε να καταστεί δυνατή η σταδιακή λειτουργία του SIS, στο βαθμό τον οποίο τα κράτη περατώσουν με επιτυχία τις δοκιμές και θέσουν σε λειτουργία τα εθνικά SIS.3. Η εκτελεστική επιτροπή θα κάνει τον τελικό απολογισμό της υλοποίησης των ανωτέρω πρόσθετων προσπαθειών κατά την προσεχή υπουργική σύσκεψη του Οκτωβρίου.4. Η σύμβαση του 1990 θα είναι εφαρμοστέα σε όλα τα κράτη μέλη τα οποία έχουν πληρώσει τους προαπαιτούμενους όρους και διαθέτουν λειτουργικό εθνικό SIS. Προς το σκοπό αυτό, τα κράτη μέλη δεσμεύονται να ολοκληρώσουν όλες τις απαραίτητες εσωτερικές διαδικασίες για την κύρωση της σύμβασης και των συμφωνιών προσχώρησης.5. Οι υπουργοί και υφυπουργοί συμφωνούν ότι τα ιδρυτικά της σύμβασης του 1990 κράτη, θα πρέπει να καταθέσουν τα έγγραφα επικύρωσης το συντομότερο δυνατό και το αργότερο την ημερομηνία η οποία θα επιτρέπει την τήρηση της καθορισμένης στην πρώτη παράγραφο ημερομηνίας, εφόσον κάτι τέτοιο δεν έχει ακόμα επιτευχθεί. Τα κράτη μέλη συμφωνούν επίσης να καταθέσουν, εφόσον κάτι τέτοιο δεν έχει ακόμα επιτευχθεί, τα έγγραφα επικύρωσης των συμφωνιών προσχώρησης των κρατών, το εθνικό SIS των οποίων θα ενταχθεί στο σύστημα, το συντομότερο δυνατό και την ημερομηνία η οποία θα επιτρέπει τη τήρηση της καθορισμένης στην πρώτη παράγραφο ημερομηνίας. Η δέσμευση αυτή θα εφαρμοστεί στο βαθμό που τα υπόλοιπα προσχωρήσαντα κράτη θα φθάσουν σε ανάλογο επίπεδο σε ό,τι αφορά τα εθνικά τους SIS.Οι υπουργοί και υφυπουργοί συμφωνούν ότι από τη δήλωση της κοινής πράξης σχετικά με το άρθρο 139 της σύμβασης, προκύπτει ότι η θέση σε ισχύ της σύμβασης υπόκειται σε απόφαση της εκτελεστικής επιτροπής, η οποία θα πρέπει να ληφθεί, εφόσον έχουν πληρωθεί οι προαπαιτούμενοι όροι.


title: Απόφαση 2011/221/ΚΕΠΠΑ του Συμβουλίου, της 6ης Απριλίου 2011 , για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής του Ελεφαντοστού

text:
               7.4.2011

               EL

               Επίσημη Εφημερίδα της Ευρωπαϊκής Ένωσης

               L 93/20

         ΑΠΌΦΑΣΗ 2011/221/ΚΕΠΠΑ ΤΟΥ ΣΥΜΒΟΥΛΊΟΥ
   της 6ης Απριλίου 2011
   για την τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής του Ελεφαντοστού
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 29 Οκτωβρίου 2010, το Συμβούλιο εξέδωσε την απόφαση 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής του Ελεφαντοστού (1).

               (2)

               Στις 30 Μαρτίου 2011, το Συμβούλιο Ασφαλείας των Ηνωμένων Εθνών εξέδωσε την απόφαση 1975 [ΑΣΑΗΕ 1975 (2011)] για την επιβολή στοχοθετημένων κυρώσεων κατά επιπλέον ατόμων που πληρούν τα κριτήρια της απόφασης 1572 (2004) και μεταγενέστερων αποφάσεων, μεταξύ άλλων, και κατά των ατόμων που παρακωλύουν την ειρήνη και τη συμφιλίωση στην Ακτή του Ελεφαντοστού, παρακωλύουν τις εργασίες της αποστολής των Ηνωμένων Εθνών στην Ακτή του Ελεφαντοστού (UNOCI) και άλλων διεθνών φορέων στην Ακτή του Ελεφαντοστού και προβαίνουν σε σοβαρές παραβιάσεις των ανθρώπινων δικαιωμάτων και του διεθνούς ανθρωπιστικού δικαίου.

               (3)

               Δεδομένης της σοβαρότητας της κατάστασης στην Ακτή του Ελεφαντοστού, θα πρέπει να επιβληθούν πρόσθετα περιοριστικά μέτρα.

               (4)

               Επιπλέον, θα πρέπει να τροποποιηθούν οι κατάλογοι των προσώπων και οντοτήτων που υπόκεινται στα περιοριστικά μέτρα, οι οποίοι περιλαμβάνονται στα παραρτήματα I και ΙΙ της απόφασης 2010/656/ΚΕΠΠΑ.

               (5)

               Είναι επίσης αναγκαίο να αποσαφηνιστούν ορισμένες διατάξεις της απόφασης 2010/656/ΚΕΠΠΑ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/656/ΚΕΠΠΑ τροποποιείται ως εξής:

               1)

               Στο άρθρο 5, παρεμβάλλονται οι ακόλουθες παράγραφοι:
               «3α.   Όσον αφορά τα πρόσωπα και τις οντότητες που αναγράφονται στον κατάλογο του παραρτήματος II, τα κράτη μέλη μπορούν να προβλέπουν εξαιρέσεις από τα μέτρα που προβλέπονται στις παραγράφους 1 και 2, εφόσον πρόκειται για κεφάλαια και οικονομικούς πόρους που είναι απαραίτητοι για ανθρωπιστικούς λόγους, αφού προβούν σε σχετική κοινοποίηση στα υπόλοιπα κράτη μέλη και την Επιτροπή.
               3β.   Η παράγραφος 1 στοιχείο β) δεν εμποδίζει κατονομαζόμενο πρόσωπο ή οντότητα να πραγματοποιεί πληρωμή οφειλόμενη δυνάμει συμβάσεως η οποία είχε συναφθεί προτού συμπεριληφθεί σε κατάλογο το πρόσωπο ή η οντότητα, εφόσον το οικείο κράτος μέλος έχει αποφασίσει ότι η πληρωμή δεν εισπράττεται άμεσα ή έμμεσα από πρόσωπο ή οντότητα που αναφέρεται στην παράγραφο 1 στοιχείο β).».

               2)

               Παρεμβάλλεται το ακόλουθο άρθρο:
               «Άρθρο 5α
               Απαγορεύεται:

                           α)

                           η αγορά, διαμεσολάβηση ή συνδρομή επί τίτλων ή κινητών αξιών που έχουν εκδοθεί ή για τους οποίους έχει δοθεί εγγύηση μετά τις 6 Απριλίου 2011 από την παράνομη κυβέρνηση του κ. Laurent GBAGBO, καθώς και από πρόσωπα ή οντότητες που ενεργούν αντ’ αυτής ή υπό την ευθύνη της ή από οντότητες που βρίσκονται στην κυριότητα ή υπό τον έλεγχό της. Κατ’ εξαίρεση, επιτρέπεται στα χρηματοοικονομικά ιδρύματα να αγοράζουν τέτοιους τίτλους και κινητές αξίες ισόποσης αξίας με τους τίτλους και τις κινητές αξίες που έχουν ήδη στην κατοχή τους και που πρόκειται να λήξουν·

                           β)

                           η καθ’ οιονδήποτε τρόπο χορήγηση δανείων στην παράνομη κυβέρνηση του κ. Laurent GBAGBO, καθώς και σε πρόσωπα ή οντότητες που ενεργούν αντ’ αυτής ή υπό την ευθύνη της ή από οντότητες που βρίσκονται στην κυριότητα ή υπό τον έλεγχό της.

                     Η αγορά, διαμεσολάβηση και συνδρομή για την έκδοση τίτλων και κινητών αξιών και η χορήγηση δανείων που αναφέρονται στα στοιχεία α) και β) δεν θεμελιώνει κανενός είδους ευθύνη των εν λόγω φυσικών και νομικών προσώπων, οντοτήτων και οργανισμών, εάν δεν γνώριζαν και δεν είχαν εύλογο λόγο να υποπτευθούν ότι με τις ενέργειές τους θα παραβίαζαν τις εν λόγω απαγορεύσεις.»

               3)

               Παρεμβάλλεται το ακόλουθο άρθρο:
               «Άρθρο 9α
               Για να μεγιστοποιηθεί ο αντίκτυπος των μέτρων που καθορίζονται στην παρούσα απόφαση, η Ένωση παροτρύνει τα τρίτα κράτη να θεσπίσουν περιοριστικά μέτρα παρόμοια με αυτά που περιέχονται στην παρούσα απόφαση.».

               4)

               Στο άρθρο 10, προστίθεται η ακόλουθη παράγραφος:
               «4.   Τα μέτρα που αναφέρονται στο άρθρο 5 παράγραφος 2, στον βαθμό που αφορούν τους λιμένες που περιλαμβάνονται στο παράρτημα II, θα επανεξεταστούν έως την 1η Ιουνίου 2011, το αργότερο.».

         Άρθρο 2
   1.   Τα πρόσωπα που περιλαμβάνονται στο παράρτημα I τμήμα Α της παρούσας απόφασης διαγράφονται από τον κατάλογο που περιλαμβάνεται στο παράρτημα II της απόφασης 2010/656/ΚΕΠΠΑ και προστίθενται στον κατάλογο που περιλαμβάνεται στο παράρτημα I της απόφασης 2010/656/ΚΕΠΠΑ.
   2.   Τα πρόσωπα που περιλαμβάνονται στο παράρτημα I τμήμα Β της παρούσας απόφασης προστίθενται στον κατάλογο που περιλαμβάνεται στο παράρτημα I της απόφασης 2010/656/ΚΕΠΠΑ.
   3.   Τα πρόσωπα που περιλαμβάνονται στο παράρτημα II της παρούσας απόφασης προστίθενται στον κατάλογο που περιλαμβάνεται στο παράρτημα II της απόφασης 2010/656/ΚΕΠΠΑ.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 6 Απριλίου 2011.

            Για το Συμβούλιο

            Ο Πρόεδρος

         MARTONYI J.

      (1)  ΕΕ L 285 της 30.10.2010, σ. 28.

      ΠΑΡΑΡΤΗΜΑ I
      ΤΜΗΜΑ A
      1.   Laurent GBAGBO

      Ημερομηνία γέννησης: 31 Μαΐου 1945
      Τόπος γέννησης: Gagnoa, Ακτή του Ελεφαντοστού
      Πρώην πρόεδρος της Ακτής του Ελεφαντοστού: παρακώλυση της διαδικασίας ειρήνευσης και συμφιλίωσης, άρνηση του αποτελέσματος των προεδρικών εκλογών.
      Ημερομηνία χαρακτηρισμού του ΟΗΕ: 30.3.2011 (Χαρακτηρισμός της Ευρωπαϊκής Ένωσης: 22.12.2010)
      2.   Simone GBAGBO

      Ημερομηνία γέννησης: 20 Ιουνίου 1949
      Τόπος γέννησης: Moossou, Grand-Bassam, Ακτή του Ελεφαντοστού
      Πρόεδρος της Κοινοβουλευτικής Ομάδας του Λαϊκού Μετώπου της Ακτής του Ελεφαντοστού (FPI): παρακώλυση της διαδικασίας ειρήνευσης και συμφιλίωσης, υποκίνηση του κοινού στο μίσος και στη βία.
      Ημερομηνία χαρακτηρισμού του ΟΗΕ: 30.3.2011 (Χαρακτηρισμός της Ευρωπαϊκής Ένωσης: 22.12.2010)
      3.   Désiré TAGRO

      Αριθμός διαβατηρίου: PD – AE 065FH08
      Ημερομηνία γέννησης: 27 Ιανουαρίου 1959
      Τόπος γέννησης: Issia, Ακτή του Ελεφαντοστού
      γενικός γραμματέας της αποκαλούμενης «προεδρίας» του κ. GBAGBO: συμμετοχή στην παράνομη κυβέρνηση του κ. GBAGBO, παρακώλυση της διαδικασίας ειρήνευσης και συμφιλίωσης, άρνηση του αποτελέσματος των προεδρικών εκλογών, εμπλοκή στις βίαιες καταστολές λαϊκών κινημάτων.
      Ημερομηνία χαρακτηρισμού του ΟΗΕ: 30.3.2011 (Χαρακτηρισμός της Ευρωπαϊκής Ένωσης: 22.12.2010)
      4.   Pascal AFFI N’GUESSAN

      Αριθμός διαβατηρίου: PD-AE 09DD00013.
      Ημερομηνία γέννησης: 1 Ιανουαρίου 1953
      Τόπος γέννησης: Bouadriko, Ακτή του Ελεφαντοστού
      Πρόεδρος του Λαϊκού Μετώπου της Ακτής του Ελεφαντοστού (FPI): παρακώλυση της διαδικασίας ειρήνευσης και συμφιλίωσης, υποκίνηση του κοινού στο μίσος και στη βία.
      Ημερομηνία χαρακτηρισμού του ΟΗΕ: 30.3.2011 (Χαρακτηρισμός της Ευρωπαϊκής Ένωσης: 22.12.2010)
      ΤΜΗΜΑ B
      1.   Alcide DJÉDJÉ

      Ημερομηνία γέννησης: 20 Οκτωβρίου 1956
      Τόπος γέννησης: Αμπιτζάν, Ακτή του Ελεφαντοστού
      Στενός σύμβουλος του κ. GBAGBO: συμμετοχή στην παράνομη κυβέρνηση του κ. GBAGBO, παρακώλυση της διαδικασίας ειρήνευσης και συμφιλίωσης, υποκίνηση του κοινού στο μίσος και στη βία.
      Ημερομηνία χαρακτηρισμού του ΟΗΕ: 30.3.2011

      ΠΑΡΆΡΤΗΜΑ ΙΙ

         Πρόσωπα που αναφέρονται στο άρθρο 2 παράγραφος 3

      Α.   Πρόσωπα

                  Ονοματεπώνυμο (και ενδεχόμενα προσωνύμια)

                  Αναγνωριστικά στοιχεία

                  Λόγοι

                  1.

                  Diali Zie

                  Διευθυντής του κεντρικού καταστήματος της Κεντρικής Τράπεζας των Κρατών της Δυτικής Αφρικής (BCΕΑΟ) Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  2.

                  Togba Norbert

                  Γενικός επιθεωρητής του Δημόσιου Ταμείου Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  3.

                  Kone Doféré

                  Επικεφαλής του Γενικού Λογιστηρίου του Κράτους Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  4.

                  Hanny Tchélé Brigitte, σύζυγος Etibouo

                  Δημιουργός ντοκιμαντέρ
                  Υποκίνηση μίσους και βίας

                  5.

                  Jacques Zady

                  Παραγωγός στον Οργανισμό Ραδιοφωνίας και Τηλεόρασης της Ακτής του Ελεφαντοστού (RTI)
                  Υποκίνηση μίσους και βίας

                  6.

                  Ali Keita

                  Αρχισυντάκτης της εφημερίδας «Le Temps»
                  Υποκίνηση μίσους και βίας

                  7.

                  Kla Koué Sylvanus

                  Γενικός διευθυντής εν τοις πράγμασι του Οργανισμού Τηλεπικοινωνιών της Ακτής του Ελεφαντοστού και πρόεδρος του Γενικού Συμβουλίου του San-Pedro.
                  Υποκίνηση μίσους και βίας

                  8.

                  Mamadou Ben Soumahoro

                  Μέλος της Εθνοσυνέλευσης.
                  Υποκίνηση μίσους και βίας

                  9.

                  Sokouri Bohui

                  Μέλος της Εθνοσυνέλευσης, Διευθυντής της εφημερίδας «Notre Voie» Γενικός γραμματέας του Λαϊκού Μετώπου της Ακτής του Ελεφαντοστού (FPI), αρμόδιος για τις εκλογές.
                  Υποκίνηση μίσους και βίας

                  10.

                  Blon Siki Blaise

                  Φερόμενος ως επικεφαλής της Ανώτατης Αρχής για την Ανάπτυξη της Δύσης
                  Υποκίνηση μίσους και βίας

                  11.

                  Εφημέριος Kore Moïse

                  Πνευματικός σύμβουλος του κ. Laurent Gbagbo
                  Υποκίνηση μίσους και βίας

                  12.

                  Moustapha Aziz

                  Σύμβουλος στην Αντιπροσωπία της Ακτής του Ελεφαντοστού στην UNESCO
                  Υποκίνηση μίσους και βίας

                  13.

                  Gnamien Yao

                  Πρώην υπουργός
                  Υποκίνηση μίσους και βίας

                  14.

                  Zakaria Fellah

                  Ειδικός σύμβουλος του κ. Laurent GBAGBO Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  15.

                  Ghislain N’Gbechi

                  Υπάλληλος της Μόνιμης Αποστολής της Ακτής του Ελεφαντοστού στη Νέα Υόρκη Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  16.

                  Charles Kader Gore

                  Επιχειρηματίας Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  17.

                  Sanogo Yaya

                  Δικηγόρος εγγεγραμμένος στον Δικηγορικό Σύλλογο της Ακτής του Ελεφαντοστού Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  18.

                  Kadio Morokro Mathieu

                  Πρόεδρος της PETROIVOIRE Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  19.

                  Marcellin Zahui

                  Γενικός διευθυντής της CNCE (Caisse National de Crédit et d'Epargne) και διοικητής της τράπεζας BICICI (Banque Internationale pour le Commerce et l'Industrie de la Côte d'Ivoire), οι οποίες κρατικοποιήθηκαν παρανόμως. Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  20.

                  Jean-Claude N'Da Ametchi

                  Γενικός διευθυντής της Versus Bank και διοικητής της τράπεζας SGBCI (Société Générale de Banques en Côte d'Ivoire), η οποία κρατικοποιήθηκε παρανόμως Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  21.

                  Anatole Kossa

                  Αντιπρόεδρος της CGFCC (Comité de gestion de la filière café cacao - Επιτροπή Διαχείρισης του Κλάδου του Καφέ και του Κακάο) Σύμβουλος του πρώην προέδρου Gbagbo όσον αφορά τον τομέα της γεωργίας από την 1η Ιανουαρίου 2010. Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  22.

                  Alexandre Kouadio

                  Προσωρινός διοικητής της ARCC (Autorité de régulation du café et du cacao - Ρυθμιστική Αρχή του Κλάδου του Καφέ και του Κακάο) Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  23.

                  Célestin N'Guessan

                  Προσωρινός διοικητής του FDPCC (Fonds de développement et de promotion des activités des producteurs de café et de cacao - Ταμείο Ανάπτυξης και Προώθησης των Δραστηριοτήτων των Παραγωγών Καφέ και Κακάο) Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  24.

                  Claudine Lea Yapobi, το γένος Yehiry

                  Προσωρινή διοικήτρια του FRC (Fonds de régulation et de contrôle - Ταμείο Ρύθμισης και Ελέγχου) και του BCC (Bourse du café et du cacao - Χρηματιστήριο Καφέ και Κακάο) Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  25.

                  Deby Dally Balawourou

                  Δημοσιογράφος, Πρόεδρος του Εθνικού Συμβουλίου Τύπου Υποκίνηση μίσους και βίας

                  26.

                  Wenceslas Appiah

                  Γενικός διευθυντής της BFA (Banque pour le Financement de l'Agriculture) Συνεισφέρει στη χρηματοδότηση της παράνομης κυβέρνησης του κ. Laurent Gbagbo

                  27.

                  Hubert Houlaye

                  Πρόεδρος του διοικητικού συμβουλίου της Banque National d'Investissements Συνεισφέρει στη χρηματοδότηση της παράνομης κυβέρνησης του κ. Laurent Gbagbo.